Pressemedd. 22. juli 2021

**Sange fra den blå  
ude i det grønne**

*Sommerferiens sidste sangaften på Himmelbjerget har højskolesangbogen som tema*

Den nye højskolesangbog er i fokus, når Max Hvarregaard og hans musikalske venner på torsdag 29. juli kalder til feriens sidste omgang ”Sang under åben himmel” på plænen på Himmelbjerget.

-Vi skal tage afsked med nogle af de sange, der er smuttet ud af ”den blå” – for eksempel Shu-bi-duas ”Danmark” - og sige goddag til et par af de nye. Plus naturligvis synge en stribe af klassikerne, fortæller Max Hvarregaard, der muntert leder fællessangen og undervejs byder på konkurrencer med finurlige præmier.

Det er helt gratis at synge med, og aftenens sanghæfte koster blot 25 kr. Der er ingen tilmelding, man dukker bare op. Der er siddeplads på bænkene men man kan naturligvis også sidde på sit eget tæppe. Og aftensmaden kan man jo lade Hotel Himmelbjerget stå for.

FAKTA:

Sang under åben himmel

Fællessang md Max Hvarregaard

Torsdag 29. juli kl. 19-20

På plænen på Himmelbjerget

Gratis. Ingen tilmelding.

Sanghæfte 25 kr. (mobile pay eller kontant)